als_Latn dik_Latn sag_Latn
Një fotografi e animuar i një çifti homoseksual në Rusi, e bërë nga një fotograf danez, fitoi çmimin prestigjioz të garës botërore për fotografinë më të mirë.
Fotografia e bërë nga Mads Nissen, ku shihen Joni 21 vjeçar dhe Alex, 25, të përqafuar në një dhomë të errët me perde të mbyllura, u shpall sot fotografia më e mirë e vitit 2014.
Nissen përshkroi mënyrën se si e sheh ai këtë fotografi të bërë në Shën Petersburg, si një “histori moderne të Romeos dhe Xhulietës”; dy persona të dashuruar, por që përballen me një botë e cila refuzon të pranojë ndjenjat e tyre.
Fotografia është pjesë e një projekti të madh të fotografit Nissen, të quajtur “Homofobia në Rusia”, projekt ky që shpërfaq jetën e vështirë të homoseksualëve në Rusi. /rel/
Fotografi e realizuar nga Mads Nissen, një fotograf danez nga gazeta ditore daneze “Politiken” dhe e prezantuar nga “Panos Pictures”, ka fituar çmimin për fotografinë më të mirë në garën botërore “World Press Photo of the Year”. Në fotografi shihen Jon dhe Alex, një çift homoseksual gjatë një momenti intim në Shën Petersburg, Rusi.
Sergei Ilnitsky, fotograf rus nga European Pressphoto Agency, ka fituar çmimin e parë në kategorinë e lajmeve, me fotografinë e një kuzhine të shkatërruar në Donjeck të Ukrainës.
Raphaela Rosella, fotografe australiane e agjencisë Oculi, ka fituar çmimin e parë në kategorinë e portreteve me portretin e Laurindas, duke pritur autobusin me një fustan ngjyrë vjollcë, në Wales të Australisë.
Tomas van Houtryve, fotograf nga Belgjika i revistës Harper’s, ka fituar çmimin e tretë në kategorinë kontemporare, me një seri të fotografive nga një aparat fotografik të montuar në dron, në Kaliforni.
Muller, fotograf amerikan i National Geographic dhe Washington Post, ka fituar çmimin e parë në kateogorinë e lajmeve gjithpërfshirëse, me serinë e fotografive që përfshinë këtë staf mjekësor në Qendrën pë Trajtimin e Ebolës, në Freetown.
Yongzhi Chu, fotografe kineze, ka fituar çmimin e parë në kategorinë e natyrës, me këtë fotografi ku shihet një majmun duke u trajnuar për cirk.
Bulent Kilic, fotograf turk për agjencinë France-Press, ka fituar çmimin e parë në kategorinë e ngjarjeve, me këtë fotografi ku shihet një vajzë e re e plagosur gjatë përleshjeve mes policisë dhe protestuesve gjatë funeralit të Berkin Elvan, një djalosh 15 vjeçar që ishte vrarë në protestat anti-qeveritare në Stamboll.
Glenna Gordon, fotografe amerikane, ka fituar çmimin e dytë në kategorinë e lajmeve gjthpërfshirëse me serinë e fotografive që përfshinë uniformën e shkollës të 300 vajzave nigeriane të rrëmbyera nga Shteti Islamik.
Bao Tailiang, fotograf kinez i gazetës ekonomike Chengdu, ka fituar çmimin e parë në kategorinë e sporteve, me fotografinë e lojtarit argjentinal Lionel Messi, gjatë kampionatit botëror në Brazil.
Jerome Sessini, fotograf francez i kontraktuar nga Der Standaard, ka fituar çmimin e dytë në kategorinë e ngjarjeve, me serinë e fotografive që përfshinë përleshjet e protestuesve anti-qeveritar në Kiev.
Massimo Sestini, fotograf italian, ka fituar çmimin e dytë në kategorinë e lajmeve gjithpërfshirëse me fotografinë e të mbijetuarve që u shpëtuan nga marina italiane në bordin e anijes 32 kilometra në veri të Libisë.
Darcy Padilla, fotograf amerikan i agjencisë VU, ka fituar çmimin e parë në projektet afat-gjate të garës botërore të fotografisë, me punimin “Dashuria Familjare 1993-2014″, që përfshinë imazhin e Julies në San Francisko.
Ami Vitale, fotografe amerikane e National Geographic, ka fituar çmimin e dytë në kategorinë e natyrës.
Anand Varma, fotograf amerikan në National Geographic, ka fituar çmimin e parë me fotografitë e një milingone.
Paolo Verzone, fotograf italian, ka fituar çmimin e tretë në kategorinë e portreteve me fotografinë e një kadeti të Akademisë mbretërore ushtarake në Breda, Holandë.
Bello, fotograf amerikan i Getty Images, ka fituar çmimin e dytë në kategorinë e sporteve, me fotografinë e Odell Beckham nga liga kombëtare e Nju Jork-ut.
Ronghui Chen, fotograf kinez i City Express, ka fituar çmimin e dytë me punonjësin kinez që kishte veshur një maskë fytyre dhe kapelë babadimri.
Sarker Protick, fotograf nga Bangladeshi, ka fituar çmimin e dytë me fotografitë nga jeta e përditshme.
Sjostrom, fotograf suedez që punon për Moment Agency, ka fituar çmimin e dytë me fotografinë e këtyre dy binjakëve në Moldova.
Fotografia që tregon Katrina Dawson dhe Tori Johnson të mbuluar me lule pranë Lindct Cafe në Sidni, pas marrjes peng të viktimave nga një i armatosur, ku këta të dy pësuan me vdekje.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn